Farg‘ona shahrida xalq deputatlari viloyat kengashining navbatdan tashqari sessiyasida prezident Shavkat Mirziyoyev Farg‘ona viloyati haqida gapirdi. «Farg‘onaliklarni sevmaslikning iloji yo‘q. Bugun axborot texnologiyalari rivojlanyapti. Ijtimoiy tarmoqlar rivojlanyapti. Hozir aytgan gapimni ular hozir yozib chiqaryapti. Odamning oyog‘i yerdan uzilib qolishi hech gap emas. Farg‘onaning ertasi uchun tajribali hokim kerak. Farg‘onada rahbarlarning endi kecha ishlagani kabi ishlashga haqqi yo‘q», deya davlat rahbarining so‘zlarini keltirmoqda Kun.uz muxbiri.